Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1732

c) A közös álláspontok gyors elfogadása és a közös cselekvések végrehajtása érdekében a Magas Szerződő Felek a lehetséges mértékben tartózkodnak attól, hogy akadályozzák a konszenzus, illetve az esetlegesen annak eredményeként születő együttes cselekvés kialakulását. 4. A Magas Szerződő Felek biztosítják, hogy az Európai Parlament szorosan bekapcsolódjon az Európai Politikai Együttműködésbe. E célból az elnökség rendszeresen tájékoztatja az Európai Parlamentet azokról a külpolitikai kérdésekről, amelyeket a Politikai Együttműködés keretében megvizsgálnak, továbbá gondoskodik arról, hogy az Európai Parlament nézeteit e munka során kellőképpen figyelembe vegyék. 5. Az Európai Közösség külpolitikáinak összhangban kell állniuk az Európai Politikai Együttműködés keretében elfogadott politikákkal. Az elnökség és a Bizottság saját hatáskörükön belül különösen felelnek azért, hogy erre az összhangra törekedjenek, és azt fenntartsák. 6.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes